### 39.    Beboerklagenævn

**Åbent**

Sagsnr.: 326-2017-36308       J.nr.: 03.12.20           Dokumentnr.:
326-2017-259170

**Sagstype**

Beslutning.

**Resume og sagens baggrund**

Indstilling af formand og suppleant for denne samt valg af 2
medlemmer og personlige suppleanter til Beboerklagenævnet for perioden
2018-2021.

Direktøren for Statsforvaltningen beskikker formanden for Beboerklagenævnet
og dennes suppleant efter indstilling fra Kommunalbestyrelsen.

Formanden skal have bestået juridisk kandidateksamen og må
ikke have særlig tilknytning til grundejer-, bolig- eller lejerorganisationer
eller være erhvervsmæssigt interesseret i ejendomshandler.

Kommunalbestyrelsen vælger 2 medlemmer samt personlige
suppleanter for disse efter indstilling fra henholdsvis de almene boligorganisationer,
der har afdelinger i kommunen, og de større lejerforeninger i kommunen. Begge
skal være sagkyndige med hensyn til huslejeforhold.

**Indstilling**

Kommunaldirektøren indstiller, at Kommunalbestyrelsen:

1. indstiller, at Steen Lauritsen beskikkes som formand.
2. indstiller, at Erik Karlsen beskikkes som suppleant
   for formand.
3. vælger medlemmer og suppleanter ud fra nedenstående
   indstillinger fra boligorganisationer og lejeforeninger.

**Behandling**

Kommunalbestyrelsen.

**Sagsfremstilling**

Beboerklagenævnet afgør tvister mellem udlejere og lejere i
almene boligorganisationer m.v. vedrørende nærmere angivne forhold.

Der foreligger følgende indstillinger:

***Medlem:                            Suppleant:***

Lejerforeninger (LLO):                      Gunnar Olsen
Alberte Holst       Winnie Thomsen

Almene boligorganisationer:               Nicolaj Jensen,
VAB       Mathias Mikkelsen, KAB

Birger Kjær, Fakse Ladeplads er pt. formand for
Beboerklagenævnet. Steen Lauritsen, Åbyhøj er pt. suppleant. Begge har
tilkendegivet, at de ønsker formandsposten for Beboerklagenævnet i Kalundborg
Kommune.

Kommunaldirektøren anbefaler, at Steen Lauritsen indstilles
som formand, idet han vurderes som den mest kvalificerede ansøger til
formandsposten i kraft af hans kompetencer og store erfaring i
beboerklagenævnsarbejde.

Kommunaldirektøren anbefaler endvidere, at Mike Jacobsen
Bente Larsen, som er ansat som jurist i Ledelse, Jura og Kommunikation,
indstilles som suppleant. Baggrunden for at pege på en ansat som suppleant er,
at det på sigt overvejes at indstille en ansat som formand, idet det vil være
en stor fordel i sagsforberedelsen.

Lovgrundlaget er Almenlejelovens kapitel 17, §§ 96-98, jf.
lovbekendtgørelse nr. 228 af 9. marts 2016.